Meeste SA'ners ondersteun afsondering – peiling | Maroela Media
Meeste SA'ners ondersteun afsondering – peiling
Weermaglede op patrollie in Gauteng tydens die staat van algehele afsondering. (Foto: SA Polisie)
Die meerderheid Suid-Afrikaners meen dat algehele afsondering die regte stap was om die verspreiding van die koronavirus te bekamp. Volgens 'n aanlyn peiling wat Ipsos gedoen het meen 84% van Suid-Afrikaners wat toegang tot internet het, dat die afsondering 'n goeie idee was. Die res van die deelnemers aan die studie het gemeen die regering oorreageer.
Die peiling is van 20 tot 22 April onder 1 000 Suid-Afrikaanse volwassenes gedoen.
Die regering het die afgelope weke onder erge kritiek van ekonomiese kenners deurgeloop oor sy besluit om streng regulasies tydens die afsonderingstydperk toe te pas. Die peiling bewys egter dat volwasse Suid-Afrikaners van alle ouderdomme die regering se besluit grotendeels ondersteun.
Deelnemers tussen die ouderdom van 56 en 65 jaar (77% van die deelnemers) was egter minder ondersteunend ten opsigte van die besluit.
Meer as 'n driekwart van die deelnemers aan die peiling (78%) het ook verwag dat die afsondering ná einde April gaan voortduur. Slegs 3% van die deelnemers het gesê hulle het nie gedink dat die afsondering ná April sou voortduur nie. Die meerderheid van die deelnemers (86%) meen ook daar moet baie streng opgetree word teen dié wat die regulasies oortree en amper almal (92%) sê hulle neem die risiko van Covid-19 in ag wanneer hulle oorweeg waarheen hulle gaan en wie hulle gaan ontmoet.
Covid-19 het egter nie so 'n groot invloed op Suid-Afrikaners se koopgewoontes gehad nie. Net meer as 'n vyfde van deelnemers (22%) het aangedui dat hulle nou meer gereeld inkopies aanlyn doen as voorheen. Dit terwyl 95% van die deelnemers aangedui het dat hulle onlangs hul huise verlaat het om kos te koop. Veral dié tussen die ouderdom van 26 en 35 jaar (36%) is meer geneë om aanlyn inkopies te doen. Die produkte wat die meeste aanlyn gekoop word is toiletpapier (59% van deelnemers), kos en drinkgoed (57%), ontsmettingsmiddels (57%) en klere (40%).
aanlyn inkopies algehele afsondering
Veiligheidswag geskiet wat plunderaars glo verjaag
Foto's: Gelukkige einde vir diere van Bloem-dieretuin
Hoekom het julle nie gevra wie is hulle werkgewer nie sou interessant wees. Ek vermoed byna almal sou se hulle werk vir die belasting betaler.
Wie doen hierdie meningspeiling? 'n Duisend deelnemers word nou nie in my oë getel as 'n "meederheid" Suid Afrikaners nie. Wat is die demografiese samestelling van die 'meederheid' Suid Afrikaners? As ek 'n meningspeiling onder my gemeenskap gaan doen, gaan jy defnitief 'n ander opinie kry.
Lagwekkend. Ek dink hulle moet hierdie week weer 'n opname maak en met meer mense wat verteenwoordigend van die land se mense. Mense se oë is besig om oop te gaan en is besig om te sien wat aangaan met die WHO wat die wêreldleiers en pers boelie. Hulle is duidelik besig is om 'n One world Order te probeer bewerkstellig.
Die ou gesegde:"statistics is like a bikini-what it reveals is exciting, what it conceals is vital."
Rerig? Niemand het my gevra wat ek dink van die afsondering, en van die ANC KGB komitee nie. As ek moes my se en denke gee, sal ek dadelik en vir altyd hier verban word! Soe siek sat en dik vir NDZ, Bkeki Cele, Ebrahim Patel, Fikile Mabalula, Nosiviwe Mapisa-Nqakula, Thulas Nxesi ens. Die enigste twee wat net net enige geloofvardigheid het is Cyril Ramaphosa en Zwelini Mkhize, en dit raak stadig dun. Stem vir die ANC? Het nog nooit, en sal ook nooit!